Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=289
Timestamp: 2017-11-18 08:19:52+00:00
Document Index: 2505889

Matched Legal Cases: ['§\t26', '§ 73', '§ 17', '§ 12', '§\t10', '§ 201', '§ 244']

kh17102006
Kunnanhallitus KOKOUSKUTSU	16/2006
Aika 17.10.2006	kello 19.00
265 §	KOKOUKSEN LAILLISUUS JA PÄÄTÖSVALTAISUUS Sivu 289
266 §PÖYTÄKIRJAN TARKASTAJIEN VALINTA Sivu 289
267 §	PÖYTÄKIRJOJEN TIETOON SAATTAMINEN Sivu 290
268 §	TIEDOKSI SAATETTAVAT ASIAT Sivu 291
269 §	KUNNANJOHTAJAN VIRANHALTIJAPÄÄTÖKSET AJALLA 1.7.-30.9.2006 Sivu 292
270 §	KIINTEISTÖVERON MÄÄRÄÄMINEN VUODELLE 2007 Sivu 293
271 §	KOIRAVERON MÄÄRÄÄMINEN VUODELLE 2007 Sivu 295
272 §	VUODEN 2007 TULOVEROPROSENTIN MÄÄRÄÄMINEN Sivu 296
273 §	SATAKUNNAN VIHER- JA VIRKISTYSVERKKOSELVITYS Sivu 297
274 §	KUNNAN ARKISTOINTIA JOHTAVAN VIRANHALTIJAN MÄÄRÄÄMINEN Sivu 299
275 § KANKAANPÄÄN KANSANTERVEYSTYÖN
KUNTAYHTYMÄN PUOLIVUOSIRAPORTTI 1.1.-30.6.2006 Sivu 300
276 §	POIKKEAMISLUPA / AVAINRAKENTAJAT OY Sivu 301
277 §	ALUEARKKITEHTITOIMINNAN KUSTANNUKSET V. 2005 JA VUODEN 2007 TALOUSARVIO SEKÄ KUNTAKOHTAISET KUSTANNUKSET JA TYÖPANOKSET Sivu 302
278 § TALOUSARVION TOTEUTUMINEN AJALLA 1.1.- 31.8.2006 Sivu 303
279 §	NUORISOTYÖNTEKIJÄN TILANNE Sivu 304
280 § LAUSUNTO SATAKUNTALIITON TALOUSARVIOSTA VUODELLE 2007 JA TALOUSSUUNNITELMASTA VUOSILLE 2007 - 2009 Sivu 305
281 §	KIINTEISTÖNVÄLITYS TARJOUSTEN KÄSITTELY Sivu 306
282 §	MAKSATUSPÄÄTÖS / KANSAINVÄLINEN SAUVAKÄVELYHANKE Sivu 307
283 §	TERVASELKÄ - JÄMIJÄRVI - HUONESALMI ALUEEN RUOPPAUSTYÖT Sivu 308
284 § KAUPPAKIRJAN HYVÄKSYMINEN / KRISTIINA JA JUKKA HEIKKILÄ Sivu 309
285 §	VASTINEEN ANTAMINEN MARKKINAOIKEUTEEN / KIINTEISTÖPALVELUJEN KILPAILUTTAMINEN Sivu 310
286 §	POHJOIS-SATAKUNNAN KUNTAYHTYMÄN PERUSSOPIMUKSEN MUUTTAMINEN
Kunnanhallitus hyväksyi yksimielisesti työjärjestyksen muutoksen siten, seuraavaksi käsiteltiin pykälät 287 - 288, jonka jälkeen palattiin esityslistan mukaiseen järjestykseen.
267 §	PÖYTÄKIRJOJEN TIETOON SAATTAMINEN
Maankäyttö- ja kaavoitustoimikunta	15.08.2006
Maaseutulautakunta	09.10.2006
Tekninen lautakunta	12.09.2006
268 §	TIEDOKSI SAATETTAVAT ASIAT
- Verohallitus, verovuoden 2005 tulo- ja varallisuusverotuksen tietojen luovuttaminen kunnanhallituksille
- Sosiaali- ja terveysministeriö, rintamaveteraanikoulutus vuonna 2005
- Te-keskus, Satakunnan työllisyyskatsaus 8/2006
- Kankaanpään kaupunki, neuvottelu kunta- ja palvelurakenneuudistuksesta.
- Verohallinto, maksatuserittely, tilitysjakso 200609
- Peijari, Kaukoranta
- Peijari, Metsämoisio
- Kauppila, Vanhakauppila
- Kuntaliitto, eduskuntavaalit 18.03.2007
- Kankaanpään kansanterveystyön kuntayhtymä, työterveyshuollon tuotehinnat 1.1.2007 alkaen
269 §	KUNNANJOHTAJAN VIRANHALTIJAPÄÄTÖKSET AJALLA 1.7.-30.9.2006
Ehdotus:	Kunnanjohtajan esityksestä kunnanhallitus päätti yksimielisesti siirtää asian käsittelyn seuraavaan kokoukseen, jotta päätökset saadaan kaikilta osin ajantasalle.
270 §	KIINTEISTÖVERON MÄÄRÄÄMINEN VUODELLE 2007
Vuoden 2007 kiinteistöveroprosentit tulee ilmoittaa verohallitukselle 17.11.2006 mennessä.
Ehdotus: Kunnanhallitus päättää ehdottaa kunnanvaltuustolle, että se määrää kiinteistöveron vuodelle 2007 seuraavasti:
271 §	KOIRAVERON MÄÄRÄÄMINEN VUODELLE 2007
Koiraveroksi valtuusto päätti vuodelle 2006 17 euroa. Koiraverolla kootaan vuosittain noin 2.700 euroa.
Ehdotus:	Kunnanhallitus ehdottaa valtuustolle, että koiraveroksi vuodelle 2007 määrätään 17 euroa.
272 §	VUODEN 2007 TULOVEROPROSENTIN MÄÄRÄÄMINEN
Vuoden 2007 tuloveroprosentti tulee ilmoittaa verohallitukselle 17.11.2006 mennessä.
Kunnan tuloverotuksen talousarvio määräytyy verotettavien tulojen yhteismäärän arvion ja tuloveroprosentin mukaan. Vuoden 2005 lopullinen kunnallisveron määrä on ennakkotiedon mukaan 3.616.000, jossa kasvua on edelliseen vuoteen 1,7%. Yhteisöveron ennakkotieto on 199.000 euroa; muutos edelliseen vuoteen + 37,1 %.
Vuoden 2007 verotuloihin vaikuttaa positiivisesti valtion päätös maksaa "velkansa" 4 erä kunnille vuotta aikaisemmin.
Velan maksu toteutetaan ansiotulovähennyksen pienentämisenä kunnallisverotuksessa.
Valtuuston hyväksymässä taloussuunnitelmassa v. 2006 - 2008 on vuodelle 2007 huomioitu tuloveroprosentin nostaminen 0,75 %:lla 19,75 %:iin.
Tämän hetken arvion mukaan vuonna 2006 kertyy verotuloja oikaisut ja vähennykset huomioiden n. 75.000 - 80.000 euroa budjetoitua enemmän. Ensimmäisessä budjettiluonnoksessa on vuodelle 2007 arvioitu verotulojen kasvua 2,5 %.
Kunnanhallituksessa käydyn keskustelun lähtökohtana onkin ollut, että veronkorotusta ei vuodelle 2007 esitetä.
Ehdotus:	Kunnanhallitus ehdottaa valtuustolle, että valtuusto päättää vuoden 2007 tuloveroprosentiksi 19 %.
Kunnanhallitus	260 §	26.09.2006
273 §	SATAKUNNAN VIHER- JA VIRKISTYSVERKKOSELVITYS
KH 260 §	Satakuntaliitto laatii maankäyttö- ja rakennuslain mukaista maakuntakaavaa. Maakuntakaavan tehtävänä on osoittaa valtakunnalliset ja maakunnalliset alueidenkäytön ja yhdyskuntarakenteen periaatteet sekä maakunnan kehittämisen kannalta tarpeelliset alueet. Maakuntakaava toimii ohjeena kuntien kaavoitukselle ja muiden viranomaisten toiminnalle. Maakuntakaavaa valmistellaan teemoittain selvityksen riittävyyden arvioimiseksi. Valmistuttuaan teemakokonaisuudet yhdistetään valmisteluvaiheen aineistoksi (maakuntakaavaluonnos). Maakuntakaavan laadintaa ohjaavat valtakunnalliset alueidenkäyttötavoitteet, maankäyttö- ja rakennuslain sisältövaatimukset sekä Satakunnan maakuntakaavoitukselle asetetut tavoitteet.
KH 273 §	Määräaikaan mennessä saadut lausunnot ovat liitteenä nro 273.1.
Ehdotus:	Kunnanhallitus päättää saatujen lausuntojen pohjalta järjestää yhteisneuvottelun maakuntakaavasta Satakuntaliiton edustajien kanssa.
274 §	KUNNAN ARKISTOINTIA JOHTAVAN VIRANHALTIJAN MÄÄRÄÄMINEN
Kunnanhallitus on kokouksessaan 4.3.1997 § 73 määrännyt em. tehtävään kanslisti Marketta Viitaniemen. Viitaniemen siirryttyä kunnan
kirjanpitäjäksi arkistointitehtävät siirtyivät kanslisti Anne Rannalle. Hänet tulisikin määrätä kunnan arkistotoimea johtavaksi viranhaltijaksi.
Ehdotus:	Kunnanhallitus määrää kanslisti Anne Rannan kunnan arkistotointa johtavaksi viranhaltijaksi.
275 § KANKAANPÄÄN KANSANTERVEYSTYÖN KUNTAYHTYMÄN PUOLIVUOSIRAPORTTI 1.1.-30.6.2006
Esityslista liitteenä nro 275.1 on Kankaanpään kansanterveystyön kuntayhtymän puolivuosiraportti 1.1.-30.6.2006.
Ehdotus:	Kunnanhallitus keskustelee tilanteesta liitteenä olevan raportin pohjalta.
276 §	POIKKEAMISLUPA / AVAINRAKENTAJAT OY
Avainrakentajat Oy on anonut poikkeuslupaa Jämin asemakaava II:n kaavamääräyksistä.
Avainrakentajilla on tarkoitus rakentaa ko. asemakaava-alueen tontille nro 201/3 131,3 m2:n loma-asunto ja 7,5 m2:n autokatos/varasto.
Koska tontin kokonaisrakennusoikeus ei ylity, hanke voidaan toteuttaa kunnan poikkeamisluvalla.
Ehdotus:	Kunnanhallitus myöntää Avainrakentajat Oy:lle poikkeamisluvan Jämin asemakaava II:n kaavamääräyksistä hakemuksen mukaisesti.
277 §	ALUEARKKITEHTITOIMINNAN KUSTANNUKSET V. 2005 JA VUODEN 2007 TALOUSARVIO SEKÄ KUNTAKOHTAISET KUSTANNUKSET JA TYÖPANOKSET
Pohjois-Satakunnan aluearkkitehtitoiminnan ohjausryhmä on kokouksessaan 27.9.2006 käynyt läpi aluearkkitehtitoiminnan tilinpäätöksen vuodelta 2005 ja talousarvioehdotuksen vuodelta 2007. Liite nro 277.1.
Samalla aluearkkitehti esitteli raportin kuntakohtaisesta kustannusten jaosta ja työpanoksesta. Liite nro 277.2.
Raportti pitää sisällään myös selvityksen vuoden aikana tehdyistä ja käynnissä olevista hankkeista.
Ehdotus:	Kunnanhallitus merkitsee aluearkkitehtitoimintaa koskevat selvitykset ja raportoinnin tiedokseen.
278 § TALOUSARVION TOTEUTUMINEN AJALLA 1.1.- 31.8.2006
Esityslistan liitteenä on talouden toteutuminen ajalla 1.1.- 31.8.2006.
Liite nro 278.1
Vapaa-aikalautakunta	§ 17	16.10.2006
279 §	NUORISOTYÖNTEKIJÄN TILANNE
Vapaa-aika ltk § 12	Teemu Luoma-Aho on irtisanoutunut tehtävistään 1.8 alkaen.
Ehdotus: Keskusteltaneen nuorisotyön ratkaisumallista.
Päätös: Asiasta todettiin neuvotellun Jämijärven seurakunnan kanssa aiemmin tänään. Tällöin todettiin, että seurakunta laittaa paikan haettavaksi. Hakemusten saapumisen jälkeen tarkastellaan asiaa uudelleen. Tällä välin valmistellaan myös mahdollisia vaihtoehtoja hoitaa järjestelyt kunnan omin toimin. Tutkitaan myös mahdollisuutta palkata Miia Molkkari väliaikaisesti hoitamaan ko. tehtäviä, kunnes aisa voidaan ratkaista pysyvästi.
Seurakunta on suorittanut hakuprosessin ja haastateltavana on ollut Rauni Kannisto. (Liite)
Ehdotus: Valittaneen jatkomenettely seuraavien vaihtoehtojen väliltä:
1. Suositellaan kunnanhallitukselle yhteistyösopimuksen jatkamista seurakunnan kanssa.
2. Käynnistetään oma hakuprosessi nuorisotyöntekijän toimen osa-aikaiseen täyttämiseen
Päätös: Lautakunta päättyi yksimielisesti vaihtoehto kahden kannalle.
KH 279 §	Kopio seurakunnan käsittelystä on esityslistan liitteenä nro 279.1.
Ehdotus:	Kunnanhallitus hyväksyy vapaa-aikalautakunnan esityksen.
280 § LAUSUNTO SATAKUNTALIITON TALOUSARVIOSTA VUODELLE 2007 JA TALOUSSUUNNITELMASTA VUOSILLE 2007 - 2009
Satakuntaliiton maakuntahallitus on 18.9.2006 hyväksynyt liitteen nro 280.1 mukaisen luonnoksen Satakuntaliiton talousarvioksi vuodelle 2007 ja taloussuunnitelmaksi vuosille 2007 - 2009.
Luonnoksesta on pyydetty perussopimuksen 22 §:n mukaisesti jäsenkuntien lausunnot. Lausunto tulee toimittaa Satakuntaliitolle 24.10.2006 mennessä.
Talousarvioluonnoksen mukaan kuntien maksuosuudet kasvavat yht. 3 %. Jämijärven maksuosuus kasvaa 413 euroa ollen vuonna 2007 13.633 euroa.
Ehdotus:	Kunnanhallitus ilmoittaa lausuntonaan, ettei sillä ole huomautettavaa Satakuntaliiton talousarvio- ja taloussuunnitelmaluonnokseen.
281 §	KIINTEISTÖNVÄLITYS TARJOUSTEN KÄSITTELY
Kunnanhallitus hyväksyi kokouksessaan 26.9.2006 taloustyöryhmän esityksen, jolla päätettiin myydä Helvi Nästiltä perinnöksi saatu osakehuoneisto Tampereelta.
Kiinteistönvälittäjiltä on pyydetty tarjoukset siitä, millä hinnalla ne ovat valmiita ottamaan ko. huoneiston myyntiin. Tarjoukset saadaan kokoukseen mennessä.
Tarjouspyyntö on esityslistan liitteenä nro 281.1.
Päätös:	Tarjoukset on liitteenä nro 281.2.
Kunnanhallitus päätti yksimielisesti hyväksyä Asuntolähde Oy LKV:n tarjouksen.
282 §	MAKSATUSPÄÄTÖS / KANSAINVÄLINEN SAUVAKÄVELYHANKE
Aktiivinen Pohjois-Satakunta ry on lähettänyt ilmoituksen kuntarahan maksamisesta "Kansainvälinen sauvakävelytempaus" -hankkeelle.
He maksavat kuntarahasta I erän 4780,26 € toteutuneiden kustannusten mukaisesti.
Satakunnan Te-keskus on vastaavasti päättänyt 6.10.2006 maksaa samalle hankkeelle EU:n ja valtion rahoitusosuutta yhteensä 14.340,78 euroa.
Molemmat maksatuspäätökset ovat hakemuksen mukaiset.
Ehdotus:	Kunnanhallitus päättää merkitä maksatuspäätökset tiedokseen ja päättää ettei päätöksiin haeta muutosta valittamalla.
Tekninen lautakunta 201 §	10.10.2006
283 §	TERVASELKÄ - JÄMIJÄRVI - HUONESALMI ALUEEN RUOPPAUSTYÖT
Tekn.ltk § 201	Sopimus Tervaselkä - Jämijärvi - Huonesalmi alueen ruoppauksesta on tehty Länsikone Oy / Heikki Viljasen kanssa 11.11.2002.
Sopimusta ei tältä osin ole voitu toteuttaa, koska ympäristölupa ruoppaukseen saatiin vasta 3.7.2006.
Koska kustannukset sopimusajankohdasta on oleellisesti kohonneet Heikki Viljanen on tehnyt hinnantarkistusesityksen ko. töiden toteuttamiseksi kuluvana syksynä / talvikautena. Urakkahinta on sopimukseen liittyvän tarjouksen mukaan ollut 56 000 € + alv 12 320 €, yhteensä 68 320 €.
Tarjous 25.9.2006 työn toteuttamiseksi 60 000 € + alv 13 200 €. Hinnassa on huomioitu viiveestä aiheutuva kustannustason nousu, liite 201.1.
Päätös:	Esitetään kunnanhallitukselle, että ko. ruoppaustyö teetetään Länsikone Oy:llä hintaan 60 000 € + alv 13 200 € yhteensä 73 200 € , lupaehtojen mukaisesti.
284 § KAUPPAKIRJAN HYVÄKSYMINEN / KRISTIINA JA JUKKA HEIKKILÄ
Kristiina ja Jukka Heikkilän 26.9.2006 tekemän tarjouksen pohjalta on käyty neuvotteluja määräalan myymisestä Heponiemi nimisestä tilasta RN:o 1:368.
Heikkilöillä on tarkoituksena rakentaa omakotitalo ko. määräalalle.
Rakennusinsinööri Pentti Virtanen on laatinut alueelle tonttisuunnitelman, jonka pohjalta määräalan myynti on valmisteltu. Kauppakirja on esityslistan liitteenä nro 284.1.
Myytävän määräalan suuruus on 10200 m2 ja kauppahinta 8160 euroa.
Ehdotus:	Kunnanhallitus ehdottaa valtuustolle, että valtuusto hyväksyy Jämijärven kunnan ja Kristiina ja Jukka Heikkilän välisen kauppakirjan oheisen liitteen mukaisesti.
Valtuuston puheenjohtaja Matti Peurala poistui kokouksesta tämän asian käsittelyn jälkeen klo 20.30.
285 §	VASTINEEN ANTAMINEN MARKKINAOIKEUTEEN / KIINTEISTÖPALVELUJEN KILPAILUTTAMINEN
Jämijärven kunnanhallitus on 12.9.2006 § 244 tekemällään päätöksellä antanut kunnan kiinteistönhuoltotehtävät yrittäjä Jari Manniselle.
Kiinteistöhuolto Arola on valittanut asiasta markkinaoikeuteen.
Jämijärven kunnalle on annettu mahdollisuus antaa vastineensa valitukseen 23.10.2006 mennessä. Liite nro 285.1.
Vastineen antamisesta on keskusteltu Suomen Kuntaliiton asiantuntijoiden kanssa ja on sovittu, että kunnan vastineen laatii Tuuli Tarukannel (erityisasiantuntija, lakiasiat) Suomen Kuntaliitosta.
Vastine valmistuu kunnanhallituksen kokoukseen mennessä.
1. merkitä asian tämän hetkisen tilanteen tiedokseen
2. hyväksyä Tuuli Tarukanteleen valmisteleman vastineen annettavaksi markkinaoikeudelle.
1. merkitä asian tämän hetkisen tilanteen tiedoksi
2. antaa vastineenaan Suomen Kuntaliiton valmisteleman lausunnon
3. todeta Markkinaoikeudelle, että kiinteistöhuolto Arolan hakemuksessa on asiavirhe, kun hakemuksen kohdassa 3. "hyvitysmaksu" todetaan, että Arolalla on lisäksi 11 vuoden kokemus vastaavista töistä Jämijärven kunnassa. Tämä tieto ei pidä paikkaansa. Hän ei ole ennen huoltoyhtiön perustamista ollut Jämijärven kunnan palveluksessa.
Pohjois-Satakunnan koulutuskuntayhtymän perussopimus on vuodelta 1998 ja sen tietyiltä osin vanhentunut.
Lisäksi kuntayhtymään on tullut myös uusi liikelaitos kun Aikuiskoulutuskeskus on siirretty sinne.
Kankaanpään kaupunginhallitus on kokouksessaan 18.9.2006 päättänyt tehdä kuntayhtymän jäsenkunnille esityksen neuvottelujen käynnistämiseksi kuntayhtymän perussopimuksen uusimiseksi. Samalla jäsenkuntia pyydetään nimeämään neuvottelijat.
Ehdotus:	Kunnanhallitus nimeää neuvottelijat Pohjois-Satakunnan koulutuskuntayhtymän perussopimuksen uudistamisneuvotteluihin.
Päätös:	Kunnanhallitus päätti yksimielisesti siirtää asian käsittelyä PARAS-hankkeen ja puitelain aiheuttamien toimenpiteiden vuoksi.